Nataniël in Atterbury met 'Lily Refuses to Listen' | Netwerk24
Nataniël in Atterbury met 'Lily Refuses to Listen'
20 Januarie 2020 07:00
Nataniël se nuutste teaterproduksie, Lily Refuses to Listen, wat deur die onkonvensionele aktrise Lily Elsie geïnspireer is, is vandeesweek weer in die Atterbury-teater in Pretoria as deel van Optog! op die planke.
Lily Elsie was 'n aktrise in die Eduardiaanse tydperk.
Sy was veral bekend om haar optrede in Franz Lehár se opera The Merry Widow wat in Londen gedebuteer het.
Sy is in 1962 dood.
Nataniël, wat stories in Afrikaans en Engels vertel, tree saam met die Charl du Plessis Trio op. Hy wil nie veel verklap oor hoe Elsie in die produksie inpas nie.
Sy vertellings ontstaan in Afrikaans sowel as Engels, sê hy. Die onderwerp, styl of tydperk waarin 'n storie afspeel, bepaal die taal wat hy gebruik – hy dink nie veel daaroor nie. Hy dra splinternuwe kostuums, soos gewoonlik ontwerp deur Floris Louw, in dié vertoning.
Synde 'n etiketkenner verwelkom hy almal, maar moenie met 'n kortbroek opdaag of jou selfoon aanhê gedurende een van sy vertonings nie.
* Vertonings is Dinsdag tot Saterdag om 20:00 en duur 90 minute. Kaartjies kos R260 tot R280. Bespreek by iTickets. Die konsert het 'n ouderdomsbeperking van 15.
* Die Charl du Plessis Trio bestaan uit Du Plessis (klavier), Werner Spies (kontrabas) en Peter Auret (dromme). Die Kaalkop Kersfeeswinkel is in die foyer.